
	[bookmark: _Hlk191567058]1․ ՀՀ արդարադատության նախարարություն
	12․12․2024թ․

	
	//50681-2024

	Նախագծով առաջարկվում է լրացուցիչ օրենսդրական հիմքեր և երաշխիքներ նախատեսել երեխայի՝ սեռական շահագործումից և սեռական բռնությունից պաշտպանության համար, մասնավորապես դրանց հանցավոր դրսևորումներից, բացառել քրեական պատասխանատվությունից ազատելու ձևավորվող պրակտիկան, որը չի բխում երեխայի լավագույն շահից ու արդարադատության սկզբունքներից և հանգեցնում է երեխաների վաղաժամ սեռականացման, ինչպես նաև ՀՀ օրենսդրությունը համապատասխանեցնել ստանձնած միջազգային պարտավորություններին, մասնավորապես՝ Լանզարոտեի կոնվենցիային:
Նախագծի ուսումնասիրության արդյունքներով հայտնում ենք հետևյալը.
·  Նախագծով առաջարկվող փոփոխվող 81-րդ հոդվածը չունի 4-րդ մաս, ենթադրվում է, որ տեխնիկական վրիպակ է, 
	Ընդունվել է:



	· [bookmark: _Hlk188463544]Նախագծի 81-րդ հոդվածի նոր՝ 1.4-րդ մասը առաջարկում ենք նախատեսել հետևյալ խմբագրությամբ. Երեխայի նկատմամբ սեռական ազատության կամ սեռական անձեռնմխելիության դեմ ուղղված հանցանք կատարած անձը չի կարող գործուն զղջալու հիմքով ազատվել քրեական պատասխանատվությունից:,
	Ընդունվել է:



	· Նախագծի 82-րդ հոդվածի 4.1-րդ մասը առաջարկում ենք նախատեսել հետևյալ 
[bookmark: _Hlk188463597]խմբագրությամբ. Երեխայի նկատմամբ սեռական ազատության կամ սեռական անձեռնմխելիության դեմ ուղղված հանցանք կատարած անձը չի կարող հաշտության հիմքով ազատվել քրեական պատասխանատվությունից:, 
	Ընդունվել է։



	· Նախագծով առաջարկվող նոր՝ 298.1-րդ հոդվածով նախատեսվող կարգավորումները հստակ չեն և տարատեսակ մեկնաբանությունների տեղիք են տալիս, մասնավորապես առաջարկվող հանցակազմի դիսպոզիցիայից պարզ չէ, թե ինչ է նշանակում Երեխայի պոռնկությամբ զբաղվող 16 տարին լրացած, սակայն 18 տարին չլրացած երեխայի ծառայությունից օգտվելը: Հարկ է նշել, որ քրեական օրենսգրքի հասկացություններում բացահայտում է երեխայի պոռնկություն եզրույթը, որը նշանակում է երեխային սեքսուալ բնույթի գործողությունների համար օգտագործելը վարձատրության, այլ հատուցման կամ դրանց խոստման դիմաց՝ անկախ այդ վարձատրությունը, այլ հատուցումը կամ խոստումը երեխային կամ երրորդ անձին տրամադրելու հանգամանքից: Նման պարագայում ստացվում է, որ առաջարկվող նոր հանցակազմի սուբյեկտ է հանդիսանում երեխային սեքսուալ բնույթի գործողությունների համար օգտագործողի ծառայություններից օգտվողը, ինչը թերևս իրատեսական չէ, քանի որ չի բխում նախագծի ընդունման հիմնավորումներից: Հետևաբար, հիմք ընդունելով նախագծի հիմնավորումների մեջ արտացոլված բովանդակային վերլուծությունները, ինչպես նաև նշված տարընթերցումներից զերծ մնալու համար, առաջարկվում է դիսպոզիցիան ձևակերպել հետևյալ կերպ. 16 տարին լրացած, սակայն 18 տարին չլրացած պոռնկությամբ զբաղվող երեխայի ծառայությունից օգտվելը, եթե բացակայում են սույն օրենսգրքի 189-րդ, 190-րդ կամ 198-րդ հոդվածներով նախատեսված հանցանքների հատկանիշները:
	Ընդունվել է։



	·  ՀՀ քրեական օրենսգրքի 200-րդ հոդվածը քրեական պատասխանատվություն է նախատեսում 16 տարին չլրացած անձի նկատմամբ սեքսուալ բնույթի գործողություններ կատարելու համար: Հիմք ընդունելով քննարկվող նախագծի հիմնավորումները՝ առաջարկում ենք ՀՀ քրեական օրենսգրքի 200-րդ հոդվածի 2-րդ մասը լրացնել նոր ծանրացնող հանգամանքով, այն է՝ պոռնկությամբ զբաղվող երեխայի նկատմամբ կատարելը: Այդ պարագայում՝ 12-16 տարին չլրացած պոռնկությամբ զբաղվող երեխայի նկատմամբ սեքսուալ բնույթի գործողություններ կատարած անձը կենթարկվի ավելի խիստ պատասխանատվության, ինչը ևս լրացուցիչ կերպով կնվազեցնի նախագծում ներկայացված արատավոր երևույթի պահանջարկը և դա կհանգեցնի երեխաների սեռական բռնությունից ու սեռական շահագործումից պաշտպանությանն ու երեխայի մոտ սեռականացման ու նման վարքագծի դեպքերի նվազմանը:
	Մասամբ է ընդունվել։

Նախագծով նախատեսվել է Քրեական օրենսգրքում լրացնել նոր՝ 298.1-ին հոդված՝ «Պոռնկությամբ զբաղվող երեխայի ծառայությունից օգտվելը» վերտառությամբ, որով, ըստ էության, իրացվում է ներկայացված առաջարկը։ 



	2. ՀՀ առողջապահության նախարարություն
	11․12․2024թ․

	
	ԱԱ/03.2/36875-2024

	Առաջարկություններ և դիտողություններ չկան։
	Ընդունվել է ի գիտություն։

	3. ՀՀ ազգային անվտանգության ծառայություն
	13․12․2024թ․

	
	11/1697

	Առաջարկություններ և դիտողություններ չկան։
	Ընդունվել է ի գիտություն։

	4. Գլխավոր դատախազություն
	26․12․2024թ․

	
	02/20.4/24841-2024

	ՀՀ գլխավոր դատախազությունում ուսումնասիրվել է «Հայաստանի Հանրապետության քրեական օրենսգրքում լրացումներ կատարելու մասին» օրենքի նախագիծը (այսուհետ՝ Նախագիծ), որի վերաբերյալ առարկություններ չկան:
Միաժամանակ առաջարկվում է ՀՀ քրեական օրենսգրքի 81-րդ հոդվածի 1.2-րդմասում բացառություն նախատեսել նաև սպանության հանցակազմի համար: Հակառակ պարագայում՝ անձի (այդ թվում՝ երեխայի) կյանքի իրավունքը նվազ քրեաիրավական պաշտպանության ենթարկված կլինի, քան այլ, այդ թվում՝ սեռական ազատության կամ սեռական անձեռնմխելիության իրավունքները, ինչը համաչափ կարգավորում չէ և կասկածի տակ կարող է դնել օրենքի իրավականությունը:
	Ընդունվել է ի գիտություն։

Համաձայն լինելով ներկայացված առաջարկության հետ՝ այնուամենայնիվ սույն նախագծի շրջանակներում այն չի իրացվել, քանի որ դուրս է նախագծի կարգավորման շրջանակից։ Միաժամանակ, Ներքին գործերի նախարարությունը հաշվի կառնի ներկայացված մտահոգությունը՝ այն հետագայում մշակվելիք օրենսդրական փոփոխությունների նախագծերում հասեցագրելու նպատակով։ 

	5․ ՀՀ քննչական կոմիտե
	17․12․2024թ․

	
	01/22/404426-2024

	Առաջարկություններ և դիտողություններ չկան։
	Ընդունվել է ի գիտություն։

	6. ՀՀ հակակոռուպցիոն կոմիտե

	11․12․2024թ․

	
	Ե/3314-2024

	Առաջարկություններ և դիտողություններ չկան։
	Ընդունվել է ի գիտություն։

	7. ՀՀ մարդու իրավունքների պաշտպան
	27․122024թ․

	
	01/13.5/6303-2024

	Առաջարկություններ և դիտողություններ չկան։
	Ընդունվել է ի գիտություն։

	8. Բարձրագույն դատական խորհուրդ
	23.12.2024թ․

	
	ԴԴ/5007-24

	1․ Առաջարկվում է Նախագծի 1-ին հոդվածի 2-րդ կետում՝ «4-րդ մասից հետո լրացնել հետևյալ բովանդակությամբ նոր 4․1-րդ մաս՝» բառերը փոխարինել «լրացնել նոր 1․4-րդ մասով՝ հետևյալ բովանդակությամբ․» բառերով և համապատասխանաբար՝ փոխել նոր բովանդակության սկզբում նշված «4․1․» թիվը։
	Ընդունվել է:



	2․ Նախագծի 1-ին հոդվածի 2-րդ կետով առաջարկվում է նախատեսել, որ գործուն զղջալու հիմքով քրեական պատասխանատվությունից ազատելը չի կիրառվում, եթե կատարվել է երեխայի նկատմամբ սեռական ազատության կամ սեռական անձեռնմխելիության դեմ ուղղված հանցագործություն։ Մինչդեռ կարծում ենք, որ տվյալ նորմում «երեխա» եզրույթի փոխարեն պետք է կիրառվի «անչափահաս» եզրույթը։
Այսպես, անչափահաս է համարվում 18 տարին չլրացած յուրաքանչյուր անձ։ 
Մինչդեռ, երեխա է համարվում 18 տարին չլրացած յուրաքանչյուր ոք բացառությամբ այն դեպքերի, երբ նա օրենքով սահմանված կարգով գործունակություն է ձեռք բերում կամ գործունակ է ճանաչվում ավելի վաղ («Երեխայի իրավունքների մասին» օրենքի 1․1-ին հոդվածի 1-ին կետի․ ՀՀ Ընտանեկան օրենսգրքի 41-րդ հոդվածի 1-ին մաս)։
Ստացվում է, որ 18 տարին չլրացած անձը, ով գործունակություն է ձեռք բերում կամ գործունակ է ճանաչվում, շարունակվում է դիտարկվել որպես անչափահաս, սակայն այլևս չի համարվում երեխա։ Այս առնչությամբ, պետք է նշել, որ 18 տարին չլրացած անձի՝ քաղաքացիական իրավունքի շրջանակներում գործունակություն ձեռք բերելը կամ գործունակ ճանաչվելը չպետք է հիմք հանդիսանա վերջինիս քրեաիրավական պաշտպանությունը «մեղմացնելու» համար և վերջինս քրեական իրավունքի շրջանակում ենթակա է պաշտպանության նույն կերպ, ինչ-որ 18 տարին չլրացած այն անձինք, ովքեր գործունակություն ձեռք չեն բերել կամ գործունակ չեն ճանաչվել։
Վերոնշյալ հետևությունը հիմնավորվում է նաև այն հանգամանքով, որ սեռական ազատության և սեռական անձեռնմխելիության դեմ ուղղված հանցագործություններում (ՀՀ քրեական օրենսգրքի 27-րդ գլուխ) որպես ծանրացնող հանգամանք նախատեսված է անչափահասի նկատմամբ արարք կատարելը։
Այսպիսով, Նախագծով՝ առաջարկվող արգելքը 18 տարին չլրացած բոլոր անձանց նկատմամբ տարածելու նպատակով՝ առաջարկում ենք «երեխա» եզրույթի փոխարեն կիրառել «անչափահաս» եզրույթը։ Սույն առաջարկը վերաբերելի է նաև Նախագծի այլ հոդվածներին։ Այս առնչությամբ հարկ ենք համարում նշել, որ ՀՀ քրեական օրենսգրքի՝ գործող խմբագրությամբ որոշ հոդվածներում «երեխա» եզրույթի կիրառումը ևս խնդրահարույց է և դրա վերանայման հարցը ևս ենթակա է քննարկման։

	Չի ընդունվել։
  Երեխայի իրավունքների մասին ՄԱԿ-ի կոնվենցիայի 1-ին հոդվածի համաձայն՝ երեխա է համարվում տասնութ տարին չլրացած յուրաքանչյուր անձ, եթե նրա նկատմամբ կիրառվող օրենքով նա չափահասության չի հասնում ավելի վաղ: Հետևաբար, առանձին օրենքներ կարող են նախատեսել չափահասության տարբերվող տարիքներ: «Երեխա» և «անչափահաս» եզրույթները քրեաիրավական տեսանկյունից տարիքային առումով նույնական են, ու ՀՀ քրեական օրենսգիրքը որևէ առանձնահատկություն չի նախատեսում, հետևաբար կիրառվող եզրույթների միատեսակ մեկնաբանությունն իրավաչափ է: Ավելին, տարբերությունը քրեաիրավական տեսանկյունից կայանում է նրանում, որ «երեխա» եզրույթը որպես կանոն կիրառվում է հանցագործությունից տուժած անձին նկարագրելիս, բացառությամբ ծանրացնող հանգամանքի ձևակերպումներում՝ «անչափահասի նկատմամբ» արտահայտության կիրառումը։ Մնացած դեպքերում «անչափահաս» եզրույթը կիրառվում է հանցանք կատարած անձին վերաբերելի դրույթներում: Նման օրինակ հոդվածները բազմաթիվ են, օրինակ՝ ՀՀ քրեական օրենսգրքի 157-րդ, 158-րդ, 189-րդ, 239-րդ, 240-րդ և այլ հոդվածներ:
Վկայակոչած՝ «Երեխայի իրավունքների մասին» օրենքի 1․1-ին հոդվածի 1-ին մասի 1-ին կետը, որի համաձայն՝ երեխա է համարվում 18 տարին չլրացած յուրաքանչյուր ոք, բացառությամբ այն դեպքերի, երբ նա օրենքով սահմանված կարգով գործունակություն է ձեռք բերում կամ գործունակ է ճանաչվում ավելի վաղ, Նախագծի քննարկվող դրույթներին վերաբերելի չէ, քանի որ այդ սահմանումը գործում է բացառապես «Երեխայի իրավունքների մասին» օրենքի սահմաններում: Նմանապես, վիճահարույց է Ընտանեկան օրենսգրքի 41-րդ հոդվածի 1-ին մասի վկայակոչումը, քանի որ նշված հոդվածում «երեխա» հասկացությունը սահմանվում է ընտանիքում ապրելու ու դաստիարակվելու՝ երեխայի իրավունքի համատեքստում: Ըստ այդմ, տրամաբանական է, որ եթե երեխան գործունակ է ճանաչվել, ապա նա կարող է բնակվել ընտանիքից առանձին և նրան դաստիարակելու պարտականություն այդ ընտանիքը չունի:

	3․ Նախագծի 3-րդ հոդվածի առնչությամբ հարկ է նշել, որ․
ա) առաջարկվող հանցակազմի վերնագրում և դիսպոզիցիայում «երեխայի պոռնկությամբ զբաղվող երեխայի» փոխարեն առաջարկում ենք կիրառել «պոռնկությամբ զբաղվող երեխայի» ձևակերպումը․

	Ընդունվել է։



	բ) հանցակազմի բացասական (նեգատիվ) հատկանիշում առաջարկում ենք ավելացնել նաև ՀՀ քրեական օրենսգրքի 199-րդ հոդվածով նախատեսված հանցակազմը («Սեքսուալ բնույթի գործողություններին հարկադրելը»)․

	Ընդունվել է։



	գ) առաջարկվող հանցակազմի սանկցիայից առաջարկում ենք հանել տուգանքը որպես պատժատեսակ՝ հաշվի առնելով քրեականացվող արարքի բնույթը և վտանգավորության աստիճանը։ Նման հետևության հիմքում դրված է նաև ՀՀ քրեական օրենսգրքի 200-րդ հոդվածով նախատեսված, համանման հանցակազմի սանկցիայում տուգանք պատժատեսակի բացակայությունը։
	Ընդունվել է:


	Միաժամանակ, ուշադրության է արժանի նաև այն հանգամանքը, որ հացագործության նման դիսպոզիցիայի սահմանման պայմաններում՝ հանցագործության սուբյեկտը կարող է լինել ավելի երիտասարդ (օրինակ՝ 16 տարեկան), քան հանցագործության տուժողը (օրինակ՝ 17 տարեկան)։






	Ընդունվել է ի գիտություն։

Քննարկվող հանցագործության սուբյեկտ կարող է լինել 18 տարին չլրացած, սակայն 16 տարին լրացած անձը, ով օգտվել է երեխայի պոռնկության ծառայությունից: Համանման իրավիճակ առկա է նաև ՀՀ քրեական օրենսգրքի 189-րդ հոդվածի դեպքում, երբ երեխայի թրաֆիքինգ կամ շահագործում կարող է իրականացնել 16 տարին լրացած անչափահասը:

	9․ ՀՀ արդարադատության նախարարություն
	27․02․2025թ․

	«Հայաստանի Հանրապետության քրեական օրենսգրքում փոփոխություններ և լրացումներ կատարելու մասին» օրենքի նախագծի (այսուհետ՝ Նախագիծ) վերաբերյալ հայտնում ենք հետևյալը.
1. Նախագծով առաջարկվում է 2021 թվականի մայիսի 5-ի Հայաստանի Հանրապետության քրեական օրենսգրքի 81-րդ հոդվածում 1.3-րդ մասից հետո լրացնել հետևյալ բովանդակությամբ նոր 1.4-րդ մաս.
«1.4. Երեխայի նկատմամբ սեռական ազատության կամ սեռական անձեռնմխելիության դեմ ուղղված հանցանք կատարած անձը չի կարող գործուն զղջալու հիմքով ազատվել քրեական պատասխանատվությունից:»:   
Հայաստանի Հանրապետության քրեական օրենսգրքի 82-րդ հոդվածում 4-րդ մասից հետո լրացնել հետևյալ բովանդակությամբ նոր 4.1-րդ մաս.
«4.1. Երեխայի նկատմամբ սեռական ազատության կամ սեռական անձեռնմխելիության դեմ ուղղված հանցանք կատարած անձը չի կարող հաշտության հիմքով ազատվել քրեական պատասխանատվությունից:»:
Նախագծի հիմնավորման համաձայն՝ «(...) Իրավակիրառ պրակտիկայում ստեղծվել է մի իրավիճակ, երբ 14-15 տարեկան տուժողների նկատմամբ հանցանք կատարած անձինք ազատվել են քրեական պատասխանատվությունից՝ տուժողի հետ հաշտման հիմքով՝ բացառապես հիմք ընդունելով երեխայի կամարտահայտությունը։ Նման պրակտիկա է արձանագրվել նաև երեխաների նկատմամբ ընտանեկան և կենցաղային բռնության դեպքերով։
(...) Օրենսգրքի 82-րդ հոդվածով չեն նախատեսվում բացառություններ 14-18 տարեկան երեխաների նկատմամբ հանցանքների, այդ թվում՝ սեռական ազատության և սեռական անձեռնմխելիության դեմ ուղղված հանցանքների կատարման համար։ Սա առավել խնդրահարույց է՝ հատկապես հաշվի առնելով, որ գործուն զղջալու հիմքով քրեական պատասխանատվությունից կիրառելու ինստիտուտը, նշված հոդվածի դրույթների համաձայն, կիրառելի է նաև ծանր և առանձնապես ծանր հանցանքների կատարման դեպքում։»
Համաձայն լինելով հիշյալ լրացումների անհրաժեշտության կատարման հիմքում դրված պատճառաբանությունների հետ, նկատի ունենալով, որ ներկայիս կարգավորումների համաձայն՝ առաջին անգամ ծանր կամ առանձնապես ծանր հանցանք կատարած անձը՝ գործուն զղջալու, իսկ առաջին անգամ ոչ մեծ կամ միջին  ծանրության հանցանք կատարած անձը՝ տուժողի հետ հաշտության հիմքով չի կարող ազատվել քրեական պատասխանատվությունից, եթե հանցագործությունից տուժողը 14 տարին չլրացած անձ է և այս համատեքստում հաշվի առնելով երեխայի լավագույն շահն ու ՀՀ ստանձնած միջազգային պարտավորությունները՝ առաջարկում ենք հիշյալ լրացումների փոխարեն՝
- ՀՀ քրեական օրենսգրքի 81-րդ հոդվածի 1.3-րդ մասում «14 տարին չլրացած անձ» բառերը փոխարինել «անչափահաս» բառերով,
- ՀՀ քրեական օրենսգրքի 82-րդ հոդվածի 4 -րդ մասում «14 տարին չլրացած անձ» բառերը փոխարինել «անչափահաս» բառերով:
Նման պայմաններում, քննարկվող հիմքերով քրեական պատասխանատվությունից ազատման ենթակա չեն լինի ոչ միայն երեխայի նկատմամբ սեռական ազատության կամ սեռական անձեռնմխելիության դեմ ուղղված հանցանք կատարած անձինք, այլև երեխայի նկատմամբ այլ բնույթի հանցագործություններ կատարած անձինք:
 	Այս համատեքստում, նկատի ունենալով, որ ՀՀ քրեական օրենսգիրքը պարզաբանում է միայն թե ով է համարվում հանցանք կատարած անչափահաս (ՀՀ քրեական օրենսգիրք 94-րդ հոդվածի 1-ին մաս), անհրաժեշտ է դիտարկել նաև ՀՀ քրեական օրենսգրքի 3-րդ հոդվածով «անչափահաս» հասկացության սահմանման նպատակահարմարության հարցը:
	Ընդունվել է ի գիտություն։

Համաձայն լինելով ներկայացված առաջարկության հետ՝ այնուամենայնիվ սույն նախագծի շրջանակներում այն չի իրացվել, քանի որ դուրս է նախագծի կարգավորման շրջանակից։ Միաժամանակ, Ներքին գործերի նախարարությունը հաշվի կառնի ներկայացված մտահոգությունը՝ այն հետագայում մշակվելիք օրենսդրական փոփոխությունների նախագծերում հասեցագրելու նպատակով։ 


	Միաժամանակ հայտնում ենք, որ Նախագծի 3-րդ հոդվածով նախատեսվում է Հայաստանի Հանրապետության քրեական օրենսգիրքը լրացնել 298.1-ին հոդվածով, որն անհրաժեշտ է համարակալել, հիմք ընդունելով «Նորմատիվ իրավական ակտերի մասին» օրենքի 14-րդ հոդվածի 3-րդ մասը, համաձայն որի՝  օրենսդրական ակտերում հոդվածները բաժանվում են «մասեր» կոչվող միայն համարակալված պարբերությունների: Հոդվածների մասերը կարող են բաժանվել միայն համարակալված կետերի, կետերը` միայն համարակալված ենթակետերի:
	Չի ընդունվել։

Նախագծով լրացվող՝ 298.1-ին հոդվածը համարակալվել է՝ հիմք ընդունելով ՀՀ քրեական օրենսգրքի հատուկ մասի բոլոր այլ հոդվածների համարակալման տրամաբանությունը։ Մասնավորապես, ՀՀ քրեական օրենսգրքի հատուկ մասի բոլոր հոդվածներում սանկցիան նախատեսվում է առանձին չհամարակալվող պարբերությամբ։ 

	10. ՀՀ աշխատանքի և սոցիալական հարցերի նախարարություն

